Vážení spoluobčania, upozorňujeme Vás, že daň z nehnuteľností na rok 2018, daň za psa a poplatok za vývoz TKO na rok 2018, sa nebude môcť platiť tak, ako doposiaľ, t. j. v januári 2018.

     Vzhľadom k tomu, že došlo k zmene zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení zmien a doplnkov, ako aj z dôvodu nového programového vybavenia obecného úradu, **v mesiaci január sa vykonávajú len zmeny v priznaniach** – to znamená, daňovník, ktorý v katastrálnom území doposiaľ nevlastnil žiadnu nehnuteľnosť, nebol majiteľom psa,  nepodával žiadne priznanie k dani z nehnuteľností, k dani za psa v predchádzajúcom období a v priebehu roku 2017 kúpil, zdedil, dostal darom nehnuteľnosť, nachádzajúcu sa v katastrálnom území Vinné, stal sa majiteľom psa, podáva **priznanie** **prvýkrát**na tlačive, ktoré si stiahne na stránke obce Vinné**www.vinne.sk** na úradnej tabuli. To isté platí, ak mu prvýkrát vzniká poplatková povinnosť za vývoz tuhého komunálneho odpadu, podáva  oznámenie o vzniku poplatkovej povinnosti podľa zákona č. 582/2004 Z. z. v platnom znení, kde si určí veľkosť smetnej nádoby – 120-litrová smetná nádoba, 240-litrová smetná nádoba, 1100-litrová smetná nádoba a vyberie si frekvenciu vývozu – to znamená raz mesačne alebo dvakrát mesačne. (Viď Všeobecne záväzné nariadenia obce Vinné na rok 2018, ktoré sú k nahliadnutiu na stránke obce Vinné [www.vinne.sk](http://www.vinne.sk/) – úradná tabuľa).

**Čiastkové priznanie** podáva ten daňovník, ktorý v predchádzajúcom období priznanie už podal, ale v priebehu roku 2017 stal sa vlastníkom novej nehnuteľnosti na základe kúpnej zmluvy, darovacej zmluvy, z titulu dedenia, začal stavať novostavbu – bolo mu vydané stavebné povolenie a z toho dôvodu sa mení druh pozemku a sadzba dane, kolauduje stavbu, mení sa sadzba dane, stal sa majiteľom psa – vzniká daňová povinnosť, prestal byť majiteľom psa – zaniká daňová povinnosť. **K čiastkovému priznaniu je nutné doložiť kópiu kúpnej zmluvy, darovacej zmluvy, kópiu dedičského rozhodnutia, právoplatné stavebné povolenie, právoplatné kolaudačné rozhodnutie.**

    Tlačivá na priznanie k dani z nehnuteľností, k dani za psa, tlačivo o vzniku, zmene a zániku poplatkovej povinnosti podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a poučenie na vyplnenie priznania k dani z nehnu-teľností, k dani za psa, sú zverejnené na stránke[**www.vinne.sk**](http://www.vinne.sk/)**na úradnej tabuli.**

     Riadne vyplnené tlačivo je potrebné odovzdať na Obecnom úrade vo Vinnom **osobne, zaslať poštou alebo podať elektronicky najneskôr do 31. 01. 2018.**

      Daň z nehnuteľností, daň za psa a poplatok za vývoz TKO daňovník uhradí **až po obdržaní rozhodnutia do 15 dní odo dňa nadobudnutia právoplatnosti a to v hotovosti do pokladne obecného úradu, alebo prevodom na účet obce.**Známku na smetnú nádobu na rok 2018 obdržíte na Obecnom úrade vo Vinnom po zaplatení poplatku.